รายงานการประชุมสภาเทศบาลตำบลคลองยาง

สมัยประชุมวิสามัญสมัยที่ 1 (ครั้งที่ 1 ) ประจำปี พ.ศ. 2565

วันจันทร์ที่ 20 มิถุนายน 2565

ณ ห้องประชุมเทศบาลตำบลคลองยาง

..................................

สมาชิกสภาเทศบาลผู้มาประชุม

|  |  |  |  |
| --- | --- | --- | --- |
| ลำดับ | รายนาม | ตำแหน่ง | ลายมือชื่อ |
| 1  2  3  4  5  6  7  8  9  10  11  12 | นางณัฐพร ดารดาษ  นายสมเจตน์ จันจุ้ย  นายเลิศ เนียมเอี่ยม  นายเสนาะ รอดเที่ยง  นางพนัส แตกฉาน  นายรำพึง ทิมสูงเนิน  นายสุบิล มะตะบอง  นายอนุพล กลิ่นถือศีล  นายสมชาย เคียงคู่  นายเวียงชัย ศรีชัย  นายกิตติพงษ์ คงคา  นางกชนิภา ส่งทานินทร์ | สมาชิกสภาเทศบาล เขต 2  สมาชิกสภาเทศบาล เขต 2  สมาชิกสภาเทศบาล เขต 1  สมาชิกสภาเทศบาล เขต 2  สมาชิกสภาเทศบาล เขต 2  สมาชิกสภาเทศบาล เขต 1  สมาชิกสภาเทศบาล เขต 2  สมาชิกสภาเทศบาล เขต 1  สมาชิกสภาเทศบาล เขต 1  สมาชิกสภาเทศบาล เขต 1  ประธานสภาเทศบาล  รองประธานสภาเทศบาล | นางณัฐพร ดารดาษ  นายสมเจตน์ จันจุ้ย  นายเลิศ เนียมเอี่ยม  นายเสนาะ รอดเที่ยง  นางพนัส แตกฉาน  นายรำพึง ทิมสูงเนิน  นายสุบิล มะตะบอง  นายอนุพล กลิ่นถือศีล  นายสมชาย เคียงคู่  นายเวียงชัย ศรีชัย  นายกิตติพงษ์ คงคา  นางกชนิภา ส่งทานินทร์ |
|  | สมาชิกสภาเทศบาล ผู้ไม่มาประชุม  -ไม่มี- |  |  |

**ผู้เข้าร่วมประชุม**

|  |  |  |  |
| --- | --- | --- | --- |
| ลำดับ | รายนาม | ตำแหน่ง | ลายมือชื่อ |
| 1  2  3  4  5  6  7  8  9  10  11  12  13  14  15  16 | นายนะริน ดื่นตา  นายสุรพล คนกล้า  นายเสริมศักดิ์ แก้วกลิ่น  ร.ต.อ.รัชพล ดื่นตา  นายคนองชัย จันทร์เนย  นางวรวรรณ แก้วเนตร  นายธีรเชษฐ์ ดื่นตา  นางสาวทัศดาภรณ์ ตุ่นนิ่ม  นางสาววิลาวัณย์ ชมประเสริฐ  นางสาวกนกกร เคียงคู่  นางสาวสุภิณี คงเจริญ  นางสาววันเพ็ญ แตกฉาน  นางสาววิชญาภรณ์ ศรีสวัสดิ์  นางสาวอมรรัตน์ ชูเชิด  นายพเยาว์ สีหว้าสะโสม  นายพิเชษฐ์ ขวัญเขียว | นายกเทศมนตรี  รองนายกเทศมนตรี  รองนายกเทศมนตรี  เลขานุการนายกเทศมนตรี  ที่ปรึกษานายกเทศมนตรี  ผู้อำนวยการกองคลัง  ผู้อำนวยการกองสาธารณสุขฯ  นักวิชาการศึกษาปฏิบัติการ  ผู้ช่วยนักวิเคราะห์ฯ  ผู้ช่วยนายช่างโยธา  นิติกร  จพง.ธุรการชำนาญงาน  ผู้ช่วยเจ้าพนักงานธุรการ  หัวหน้าสำนักปลัด  รองปลัดเทศบาล  ผู้อำนวยการกองช่าง | นายนะริน ดื่นตา  นายสุรพล คนกล้า  นายเสริมศักดิ์ แก้วกลิ่น  ร.ต.อ.รัชพล ดื่นตา  นายคนองชัย จันทร์เนย  นางวรวรรณ แก้วเนตร  นายธีรเชษฐ์ ดื่นตา  นางสาวทัศดาภรณ์ ตุ่นนิ่ม  นางสาววิลาวัณย์ ชมประเสริฐ  นางสาวกนกกร เคียงคู่  นางสาวสุภิณี คงเจริญ  นางสาววันเพ็ญ แตกฉาน  นางสาววิชญาภรณ์ ศรีสวัสดิ์  นางสาวอมรรัตน์ ชูเชิด  นายพเยาว์ สีหว้าสะโสม  นายพิเชษฐ์ ขวัญเขียว |

**เริ่มประชุมเวลา**  **09.30 น.**

**ระเบียบวาระที่ 1** เรื่องที่ประธานแจ้งต่อที่ประชุม

-ไม่มี-

**ระเบียบวาระที่ 2** รับรองรายงานการประชุม

**ประธาน** ขอให้ที่ประชุมพิจารณารับรองรายงานการประชุมสภาเทศบาลตำบลคลองยาง สมัยประชุมสามัญสมัยที่ 1(ครั้งที่1) เมื่อวันที่ 1 มีนาคม 2565

**นายเวียงชัย ศรีชัย** แจ้งต่อที่ประชุมว่า คณะกรรมการตรวจสอบรายงานการประชุมของเทศบาล **ประธานคณะกรรมการตรวจ**ตำบลคลองยาง ได้ตรวจสอบรายงานการประชุมสภาเทศบาลตำบลคลองยาง  
**รายงานการประชุม** ครั้งดังกล่าวแล้วเห็นว่าถูกต้อง ครบถ้วน ในสาระสำคัญเห็นควรรับรองรายงาน   
 การประชุม **ประธาน**  ขอให้ที่ประชุมพิจารณารับรองรายงานการประชุมสภาเทศบาลตำบลคลองยาง สมัย  
 สมัยประชุมสามัญ สมัยที่1(ครั้งที่ 1)ประจำปี พ.ศ. 256**5** เมื่อวันที่ 1 มีนาคม 2565

**มติที่ประชุม** พิจารณาแล้วมีมติรับรองรายงานการประชุมสภาเทศบาลตำบลคลองยาง  
 สมัยประชุมสามัญ สมัยที่ 1(ครั้งที่1) เมื่อวันที่ 1 มีนาคม 2565 ด้วยคะแนนเสียงเป็นเอกฉันท์

**ระเบียบวาระที่ 3 ญัตติเสนอเพื่อพิจารณา**

**3.1 ญัตติ “ร่างเทศบัญญัติเทศบาลตำบลคลองยาง เรื่อง การบริหารกิจการประปา และบำรุงรักษาระบบประปาหมู่บ้าน พ.ศ. .....”**

**ประธาน:** ขอให้นายกเทศมนตรีแถลงหลักการและเหตุผลต่อที่ประชุม

**นายกเทศมนตรี** แถลงว่า โดยที่เทศบาลตำบลคลองยาง ประสงค์จะให้มีแนวทางปฏิบัติในการบริหารกิจการและบำรุงรักษาระบบประปาหมู่บ้านที่เป็นทรัพย์สินของเทศบาลตำบลคลองยาง แต่มอบหมายให้หมู่บ้านดำเนินการบริหารจัดการแทน เพื่อประโยชน์ในการที่หมู่บ้านจะได้มีแนวทางปฏิบัติในการบริหารงาน อันจะส่งผลดีต่อการจัดทำบริการสาธารณะให้แก่ประชาชน

กระผมจึงได้เสนอร่างเทศบัญญัตติว่าด้วยการบริหารกิจการและบำรุงรักษาระบบประปาหมู่บ้าน พ.ศ. ..... เข้าสู่การพิจารณาของสภาเทศบาลตำบลคลองยาง โดยมีหลักการและเหตุผล ดังนี้

**หลักการ**

ให้มีเทศบัญญัติว่าด้วยการบริหารกิจการและบำรุงรักษาระบบประปาหมู่บ้าน

**เหตุผล**

เพื่อให้คณะกรรมการบริหารกิจการและบำรุงรักษาระบบประปาหมู่บ้าน ได้มีแนวทางการบริหารกิจการประปาหมู่บ้าน ซึ่งเป็นทรัพย์สินของเทศบาลตำบลคลองยาง ให้เป็นไปด้วยความเรียบร้อยสามารถให้บริการขั้นพื้นฐานที่จำเป็นแก่การดำรงชีพและเพิ่มคุณภาพชีวิตของประชาชนในพื้นที่ตำบลคลองยาง ได้อย่างมีประสิทธิภาพและเพื่อเป็นการส่งเสริมให้ประชาชนร่วมรับผิดชอบบริหารกิจการและบำรุงรักษาระบบประปาหมู่บ้านในเชิงธุรกิจด้วยตนเอง จึงจำเป็นต้องตราเทศบัญญัตินี้ขึ้นใช้บังคับต่อไป

**ประธาน**  เปิดโอกาสให้สมาชิกได้อภิปราย  
หลังจากที่สมาชิกได้อภิปรายถึงหลักการและเหตุผลตามสมควรแล้ว สอบถามในที่ประชุมว่าจะมีผู้ใดอภิปรายอีกหรือไม่ ถ้าไม่มีกระผมจะขอมติที่ประชุมว่าจะรับหลักการแห่งร่างเทศบัญญัติเทศบาลตำบลคลองยาง เรื่อง“ร่างเทศบัญญัติเทศบาลตำบลคลองยาง การบริหารกิจการและบำรุงรักษาระบบประปาหมู่บ้าน พ.ศ. .....” หรือไม่

**มติที่ประชุม** พิจารณาแล้วมีมติรับหลักการแห่งร่างเทศบัญญัติเทศบาลตำบลคลองยาง เรื่อง การบริหารกิจการและบำรุงรักษาระบบประปาหมู่บ้าน พ.ศ. ..... ด้วยคะแนนเสียงเป็นเอกฉันท์(12 เสียง)

**ประธาน:** เมื่อที่ประชุมมีมติรับหลักการแห่งร่างเทศบัญญัติเทศบาลตำบลคลองยาง เรื่อง การบริหารกิจการและบำรุงรักษาระบบประปาหมู่บ้าน พ.ศ. ..... ในวาระที่ 1 แล้ว จะต้องมีการแปรญัตติในวาระที่ 2 ในโอกาสต่อไป จึงขอสอบถามต่อที่ประชุมว่าสมควรที่จะให้มีคณะกรรมการแปรญัตติร่างเทศบัญญัติร่างเทศบัญญัติเทศบาลตำบลคลองยาง เรื่อง การบริหารกิจการและบำรุงรักษาระบบประปาหมู่บ้าน พ.ศ. .....จำนวนกี่ท่าน(ซึ่งไม่น้อยกว่า 3 คน แต่ไม่เกิน 7 คน)

**นายรำพึง ทิมสูงเนิน(สท.เขต1)** เสนอให้มีจำนวน 3 คน เพื่อความคล่องตัวในการปฏิบัติงาน

จากนั้นไม่มีผู้ใดเสนอเพิ่มเติมอีก เป็นอันว่าคณะกรรมการแปรญัตติร่างเทศบัญญัติเทศบาลตำบลคลองยาง การบริหารกิจการและบำรุงรักษาระบบประปาหมู่บ้าน พ.ศ. ..... มีจำนวน 3 ท่าน

**ประธาน**  ขอให้ที่ประชุมพิจารณาแต่งตั้งคณะกรรมการแปรญัตติร่างเทศบัญญัติขึ้นมีจำนวน 3 คน เพื่อพิจารณาแปรญัตติในวาระที่ 2 และกำหนดระยะเวลาเสนอคำแปรญัตติต่อคณะกรรมการแปรญัตติด้วย

**ประธาน** ขอให้ที่ประชุมเสนอชื่อผู้ที่เห็นควรแต่งตั้งเป็นคณะกรรมการแปรญัตติร่างเทศบัญญัติเทศบาลตำบลคลองยาง เรื่อง การบริหารกิจการและบำรุงรักษาระบบประปาหมู่บ้าน พ.ศ. ..... ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติม (ฉบับที่ 2) พ.ศ. 2554 ข้อ 49 เพื่อให้ที่ประชุมลงมติต่อไป

**คณะกรรมการแปรญัตติ คนที่ 1**

**นายรำพึง ทิมสูงเนิน(สท.เขต1)** เสนอชื่อ นายเวียงชัย ศรีชัย สมาชิกสภาเทศบาล เขต 1 โดยมีผู้รับรองทั้งหมด 2 คน คือ

1. นายสุบิล มะตะบอง สท.เขต 2
2. นายสมเจตน์ จันจุ้ย สท.เขต 2

**ประธาน** ได้สอบถามที่ประชุมว่ามีสมาชิกสภาท่านใดจะเสนอชื่อบุคคลที่เห็นสมควรเป็นคณะกรรมการแปรญัตติคนที่ 1 อีกหรือไม่ ประธานนับ 1ถึง3 เมื่อไม่มีผู้ใดเสนอ

จึงประกาศให้ที่ประชุมทราบว่า บุคคลที่ได้รับการแต่งตั้งเป็นคณะ กรรมการแปรญัตติคนที่ 1 คือ นายเวียงชัย ศรีชัย

**คณะกรรมการแปรญัตติ คนที่ 2**

**นายพนัส แตกฉาน(สท.เขต2)** เสนอชื่อ นายรำพึง ทิมสูงเนิน สมาชิกสภาเทศบาล เขต 1 โดยมีผู้รับรองทั้งหมด 2 คน คือ

1. นายอนุพล กลิ่นถือศีล สท.เขต 1
2. นายเลิศ เนียมเอี่ยม สท.เขต **1**

**ประธาน** ได้สอบถามที่ประชุมว่ามีสมาชิกสภาท่านใดจะเสนอชื่อบุคคลที่เห็นสมควรเป็นคณะกรรมการแปรญัตติคนที่ 2 อีกหรือไม่ ประธานนับ 1ถึง3 เมื่อไม่มีผู้ใดเสนอ

จึงประกาศให้ที่ประชุมทราบว่า บุคคลที่ได้รับการแต่งตั้งเป็นคณะ กรรมการแปรญัตติคนที่ 2 คือ นายรำพึง ทิมสูงเนิน

**คณะกรรมการแปรญัตติ คนที่ 3**

**นายสมเจตน์ จันจุ้ย(สท.เขต2)** เสนอชื่อ นายเลิศ เนียมเอี่ยม สมาชิกสภาเทศบาล เขต 1 โดยมีผู้รับรองทั้งหมด 2 คน คือ

1. นายเวียงชัย ศรีชัย สท.เขต 1
2. นายรำพึง ทิมสูงเนิน สท.เขต 1

**ประธาน** ได้สอบถามที่ประชุมว่ามีสมาชิกสภาท่านใดจะเสนอชื่อบุคคลที่เห็นสมควรเป็นคณะกรรมการแปรญัตติคนที่ 3 อีกหรือไม่ ประธานนับ 1ถึง3 เมื่อไม่มีผู้ใดเสนอ

จึงประกาศให้ที่ประชุมทราบว่า บุคคลที่ได้รับการแต่งตั้งเป็นคณะกรรมการแปรญัตติคนที่ 3 คือ นายเลิศ เนียมเอี่ยม

**ประธาน**  ประกาศรายชื่อคณะกรรมการแปรญัตติร่างเทศบัญญัติตำบลคลองยาง การบริหารกิจการและบำรุงรักษาระบบประปาหมู่บ้าน พ.ศ. ..... จำนวน 3 คน ประกอบด้วย

1. นายเวียงชัย ศรีชัย
2. นายรำพึง ทิมสูงเนิน
3. นายเลิศ เนียมเอี่ยม

โดยกำหนดรับคำแปรญัตติ ในวันที่ 20 มิถุนายน 2565 ตั้งแต่เวลา 15.00 น.-18.00 น.และในวันที่ 21-22 มิถุนายน 2565 ตั้งแต่เวลา 06.00 น.-18.00 น.(ของแต่ละวัน) ณ สำนักงานเทศบาลตำบลคลองยาง

**มติที่ประชุม:** รับทราบ

**3.2 ญัตติ “การพิจารณาให้ความเห็นชอบในการโอนงบประมาณไปตั้งจ่ายเป็นรายการใหม่สำหรับปรับปรุง ซ่อมแซม อาคารศูนย์พัฒนาเด็กเล็กที่ชำรุด”**

**ประธาน**  ขอให้นายกเทศมนตรีและผู้ที่เกี่ยวข้องชี้แจงต่อที่ประชุม

**นายกเทศมนตรี** ชี้แจงว่าด้วยอาคารศูนย์พัฒนาเด็กเล็กบ้านคลองวังทอง ในสังกัดเทศบาลตำบลคลองยาง ประสบปัญหาตัวอาคารสถานที่ของศูนย์ฯมีความชำรุดภายในบริเวณรอบๆตัวอาคารจำนวนหลายจุด รายละเอียดดังนี้

* เสาด้านนอกอาคารศูนย์ฯมีรอยร้าวและรอยแตก จำนวน 5 ต้น
* ฝ้าเพดานภายนอกอาคารชำรุด
* จุดรั่วฝ้าเพดานภายในอาคาร

เพื่อเป็นการแก้ปัญหาดังกล่าวกระผมเห็นควรเร่งดำเนินการแก้ไขปัญหาดังกล่าวโดยด่วน เพื่อความปลอดภัยต่อนักเรียนและครูผู้ดูแลเด็กที่ใช้อาคารศูนย์เด็กเล็กในการเรียนการสอน

โดยโอนตั้งจ่ายเป็นรายการใหม่ในแผนงานการศึกษา งานก่อนระดับวัยเรียนและประถมศึกษา หมวดค่าที่ดินและสิ่งก่อสร้าง ประเภทค่าบำรุงรักษาและปรับปรุงที่ดินและสิ่งก่อสร้าง โครงการจ้างเหมาปรับปรุง ซ่อมแซม อาคารศูนย์พัฒนาเด็กเล็กบ้านคลองวังทอง เป็นเงิน 60,000 บาท (หกหมื่นบาทถ้วน)

โอนลดจาก แผนงานการศึกษา งานบริหารทั่วไปเกี่ยวกับการศึกษา งบบุคลากร หมวดเงินเดือน(ฝ่ายระจำ) ประเภทเงินเดือนข้าราชการหรือพนักงานส่วนท้องถิ่น จำนวน 60,000 บาท (หกหมื่นบาทถ้วน)

จึงขออนุมัติต่อสภาเทศบาลตำบลคลองยางพิจารณาโอนงบประมาณไปตั้งจ่ายเป็นรายการใหม่สำหรับดำเนินการปรับปรุง ซ่อมแซม อาคารศูนย์พัฒนาเด็กเล็กบ้านคลองวังทอง สำหรับรายละเอียดค่างานที่ได้สำเนาแจกจ่ายท่านสมาชิกเพื่อไว้ประกอบการพิจารณาแล้ว

**มติที่ประชุม** พิจารณาแล้วมีมติโอนงบประมาณไปตั้งจ่ายเป็นรายการใหม่สำหรับดำเนินการปรับปรุง ซ่อมแซม อาคารศูนย์พัฒนาเด็กเล็กบ้านคลองวังทอง ได้ตามที่เสนอมาภายในวงเงินงบประมาณ 60,000 บาท(หกหมื่นบาทถ้วน)

* 1. **ญัตติ “การแก้ไขคุณลักษณะครุภัณฑ์คอมพิวเตอร์เครื่องพิมพ์Multifunctionแบบฉีดหมึกพร้อมติดตั้งถังหมึกพิมพ์ (Ink Tank Printer)”**

**ประธาน**  ขอให้นายกเทศมนตรีและผู้ที่เกี่ยวข้องชี้แจงต่อที่ประชุม

**นายกเทศมนตรี** ชี้แจงว่าตามเทศบัญญัติงบประมาณรายจ่ายประจำปี พ.ศ.2565 (หน้า 48/128)  
กองสาธารณสุขและสิ่งแวดล้อม ได้ตั้งงบประมาณสำหรับจัดซื้อเครื่องพิมพ์ Multifunction แบบฉีดหมึกพร้อมติดตั้งถังหมึกพิมพ์(Ink Tank Printer) จำนวน 1 เครื่อง เป็นเงิน 7,500 บาท(เจ็ดพันห้าร้อยบาทถ้วน)

ประกอบกับประกาศกระทรวงดิจิทัลเพื่อเศรษฐกิจและสังคมตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ประจำปี 2564 ฉบับเดือนธันวาคม 2564 มีผลทำให้เกณฑ์ราคากลางและคุณลักษณะพื้นฐานบางรายการของครุภัณฑ์คอมพิวเตอร์เปลี่ยนแปลงไป จึงขออนุมัติต่อสภาเทศบาลตำบลคลองยางพิจารณาแก้ไขคุณลักษณะเฉพาะของครุภัณฑ์คอมพิวเตอร์เครื่องพิมพ์ Multifunction แบบฉีดหมึกพร้อมติดตั้งถังหมึกพิมพ์(Ink Tank Printer) จำนวน 1 เครื่อง สำหรับรายละเอียดปรากฏตามเอกสารที่ได้สำเนาให้ท่านสมาชิกเพื่อประกอบการพิจารณาแล้ว

**มติที่ประชุม** พิจารณาแล้วมีมติเป็นเอกฉันท์แก้ไขคุณลักษณะครุภัณฑ์คอมพิวเตอร์เครื่องพิมพ์ Multifunction แบบฉีดหมึกพร้อมติดตั้งถังหมึกพิมพ์(Ink Tank Printer) จำนวน 1 เครื่อง ได้ตามที่เสนอมา

**3.4 ญัตติ “การแก้ไขคุณลักษณะครุภัณฑ์คอมพิวเตอร์เครื่องคอมพิวเตอร์ สำหรับงานสำนักงาน (ขนาดจอภาพไม่น้อยกว่า 19 นิ้ว)และเครื่องสำรองไฟขนาด 800 VA(480 วัตต์)”**

**ประธาน**  ขอให้นายกเทศมนตรีและผู้ที่เกี่ยวข้องชี้แจงต่อที่ประชุม

**นายกเทศมนตรี** ชี้แจงว่าตามเทศบัญญัติงบประมาณรายจ่ายประจำปี พ.ศ.2565 (หน้า 24-25/128)  
กองคลัง ได้ตั้งงบประมาณสำหรับจัดซื้อเครื่องคอมพิวเตอร์ สำหรับงานสำนักงาน(จอภาพขนาดไม่น้อยกว่า 19 นิ้ว)จำนวน 1 เครื่อง เป็นเงิน 17,000 บาท(หนึ่งหมื่นเจ็ดพันบาทถ้วน) และเครื่องสำรองไฟขนาด 800 VA(480 วัตต์) จำนวน 4 เครื่อง เป็นเงิน 10,000 บาท(หนึ่งหมื่นบาทถ้วน)

ประกอบกับประกาศกระทรวงดิจิทัลเพื่อเศรษฐกิจและสังคมตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ประจำปี 2564 ฉบับเดือนธันวาคม 2564 มีผลทำให้เกณฑ์ราคากลางและคุณลักษณะพื้นฐานบางรายการของครุภัณฑ์คอมพิวเตอร์เปลี่ยนแปลงไป จึงขออนุมัติต่อสภาเทศบาลตำบลคลองยางพิจารณาแก้ไขคุณลักษณะเฉพาะของครุภัณฑ์คอมพิวเตอร์เครื่องคอมพิวเตอร์ สำหรับงานสำนักงาน(จอภาพขนาดไม่น้อยกว่า 19 นิ้ว)จำนวน 1 เครื่อง และเครื่องสำรองไฟขนาด 800 VA(480 วัตต์) จำนวน 4 เครื่อง สำหรับรายละเอียดปรากฏตามเอกสารที่ได้สำเนาให้ท่านสมาชิกเพื่อประกอบการพิจารณาแล้ว

**มติที่ประชุม** พิจารณาแล้วมีมติเป็นเอกฉันท์แก้ไขคุณลักษณะครุภัณฑ์คอมพิวเตอร์เครื่องคอมพิวเตอร์ สำหรับงานสำนักงาน(จอภาพขนาดไม่น้อยกว่า 19 นิ้ว)จำนวน 1 เครื่อง และเครื่องสำรองไฟขนาด 800 VA(480 วัตต์) จำนวน 4 เครื่อง ได้ตามที่เสนอมา

**3.5 ญัตติ “การแก้ไขคุณลักษณะครุภัณฑ์คอมพิวเตอร์เครื่องพิมพ์Multifunction แบบฉีดหมึกพร้อมติดตั้งถังหมึกพิมพ์ (Ink Tank Printer)”**

**ประธาน**  ขอให้นายกเทศมนตรีและผู้ที่เกี่ยวข้องชี้แจงต่อที่ประชุม

**นายกเทศมนตรี** ชี้แจงว่าตามเทศบัญญัติงบประมาณรายจ่ายประจำปี พ.ศ.2565 (หน้า 67/128)  
กองสวัสดิการสังคม ได้ตั้งงบประมาณสำหรับจัดซื้อเครื่องพิมพ์ Multifunction แบบฉีดหมึกพร้อมติดตั้งถังหมึกพิมพ์(Ink Tank Printer) จำนวน 1 เครื่อง เป็นเงิน 7,500 บาท(เจ็ดพันห้าร้อยบาทถ้วน)

ประกอบกับประกาศกระทรวงดิจิทัลเพื่อเศรษฐกิจและสังคมตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ประจำปี 2564 ฉบับเดือนธันวาคม 2564 มีผลทำให้เกณฑ์ราคากลางและคุณลักษณะพื้นฐานบางรายการของครุภัณฑ์คอมพิวเตอร์เปลี่ยนแปลงไป จึงขออนุมัติต่อสภาเทศบาลตำบลคลองยางพิจารณาแก้ไขคุณลักษณะเฉพาะของครุภัณฑ์คอมพิวเตอร์เครื่องพิมพ์ Multifunction แบบฉีดหมึกพร้อมติดตั้งถังหมึกพิมพ์(Ink Tank Printer) จำนวน 1 เครื่อง สำหรับรายละเอียดปรากฏตามเอกสารที่ได้สำเนาให้ท่านสมาชิกเพื่อประกอบการพิจารณาแล้ว

**มติที่ประชุม** พิจารณาแล้วมีมติเป็นเอกฉันท์แก้ไขคุณลักษณะครุภัณฑ์คอมพิวเตอร์เครื่องพิมพ์ Multifunction แบบฉีดหมึกพร้อมติดตั้งถังหมึกพิมพ์(Ink Tank Printer) จำนวน 1 เครื่อง ได้ตามที่เสนอมา

**3.6 ญัตติ “การพิจารณาโอนเงินงบประมาณไปตั้งจ่ายเป็นรายการใหม่สำหรับจัดซื้อครุภัณฑ์คอมพิวเตอร์”**

**ประธาน** ขอให้นายกเทศมนตรีชี้แจงรายละเอียดต่อที่ประชุม

**นายกเทศมนตรี** ชี้แจงว่าตามที่กองคลังเทศบาลตำบลคลองยาง ได้รับโอนพนักงานส่วนท้องถิ่นรวมถึงบรรจุแต่งตั้งพนักงานส่วนท้องถิ่น เพื่อปฏิบัติราชการในกองคลังเพิ่มอีก 2 ตำแหน่ง เครื่องมือเครื่องใช้ในการปฏิบัติงานราชการจึงมีไม่เพียงพอต่อการใช้งานประกอบกับการปฏิบัติงานในปัจจุบันต้องปฏิบัติงานบนระบบโปรแกรมอัตโนมัติเป็นหลัก จึงจำเป็นต้องจัดหาเครื่องมือเครื่องใช้ไว้ประกอบการปฏิบัติงาน ดังรายละเอียดต่อไปนี้

3.6.1 เครื่องคอมพิวเตอร์ All In One สำหรับงานสำนักงาน จำนวน 1 เครื่อง ราคา 17,000 บาท ตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ประจำปี 2564 ฉบับเดือนธันวาคม 2564 ข้อที่ 9

3.6.2 เครื่องพิมพ์เลเซอร์ หรือ LED ขาวดำ ชนิด Network แบบที่ 1(28หน้า/นาที) จำนวน 1 เครื่อง ราคา 8,900 บาท ตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ประจำปี 2564 ฉบับเดือนธันวาคม 2564 ข้อที่ 45

3.6.3 เครื่องสำรองไฟฟ้า ขนาด 800 VA จำนวน 1 เครื่อง ราคา 2,500 บาท ตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ประจำปี 2564 ฉบับเดือนธันวาคม 2564 ข้อที่ 62

รายละเอียดปรากฏตามสำเนาเอกสารแสดงคุณลักษณะเฉพาะที่ได้แจกจ่ายให้สมาชิกทุกท่านประกอบการพิจารณาแล้ว จึงขออนุมัติ โอนเงินงบประมาณไปตั้งจ่ายเป็นรายการใหม่ เพื่อจัดชื้อเครื่องคอมพิวเตอร์ All In One สำหรับสำนักงาน จำนวน 1 เครื่อง เป็นเงิน 17,000 บาท(หนึ่งหมื่นเจ็ดพันบาทถ้วน) เครื่องพิมพ์เลเซอร์ หรือ LED ขาวดำ ชนิด Network แบบที่ 1(28หน้า/นาที) จำนวน 1 เครื่อง ราคา 8,900 บาท(แปดพันเก้าร้อยบาทถ้วน) เครื่องสำรองไฟฟ้า ขนาด 800 VA จำนวน 1 เครื่อง ราคา 2,500 บาท(สองพันห้าร้อยบาทถ้วน)

โอนเพิ่มในแผนงาน บริหารงานทั่วไป งานบริหารงานคลัง หมวดค่าครุภัณฑ์ ประเภทครุภัณฑ์คอมพิวเตอร์ เป็นเงิน 28,400 บาท(สองหมื่นแปดพันสี่ร้อยบาทถ้วน)

โอนลดจากแผนงาน บริหารงานทั่วไป งานบริหารงานคลัง หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายอื่น โครงการจัดทำแผนที่ภาษีและทะเบียนทรัพย์สิน เป็นเงิน 28,400 บาท(สองหมื่นแปดพันสี่ร้อยบาทถ้วน)

**มติที่ประชุม** พิจารณาแล้วมีมติเป็นเอกฉันท์อนุมัติโอนงบประมาณไปตั้งจ่ายเป็นรายการใหม่  
 สำหรับจัดซื้อครุภัณฑ์คอมพิวเตอร์ จำนวน 3 รายการ ตามที่เสนอมาได้ภายใน  
 วงเงินงบประมาณ 28,400 บาท(สองหมื่นแปดพันสี่ร้อยบาทถ้วน)

**3.7 ญัตติ “การพิจารณาโอนงบประมาณไปตั้งจ่ายเป็นรายการใหม่สำหรับจัดซื้อครุภัณฑ์สำนักงานเก้าอี้สำนักงานพนักพิงหลังสูง จำนวน 1 ตัว”**

**ประธาน**  ขอให้นายกเทศมนตรีและผู้ที่เกี่ยวข้องชี้แจงต่อที่ประชุม

**นายกเทศมนตรี** ชี้แจงว่าตามที่กองคลังเทศบาลตำบลคลองยาง ได้รับโอนพนักงานส่วนท้องถิ่นรวมถึงบรรจุแต่งตั้งพนักงานส่วนท้องถิ่น เพื่อปฏิบัติราชการในกองคลังเพิ่มอีก 2 ตำแหน่งครุภัณฑ์สำนักงานเก้าอี้มีจำนวนไม่เพียงพอ จึงมีความจำเป็นต้องจัดหาครุภัณฑ์สำนักงานเพิ่ม จึงขออนุมัติต่อที่ประชุมสำหรับโอนงบประมาณไปตั้งจ่ายเป็นรายการใหม่สำหรับจัดซื้อครุภัณฑ์สำนักงานเก้าอี้สำนักงานพนักพิงสูง จำนวน 1 ตัว เป็นเงิน 3,900 บาท (สามพันเก้าร้อยบาทถ้วน)

โอนเพิ่มในแผนงาน บริหารงานทั่วไป งานบริหารงานคลัง หมวดค่าครุภัณฑ์ ประเภทครุภัณฑ์สำนักงาน เก้าอี้พนักพิงสูง เป็นเงิน 3,900 บาท(สามพันเก้าร้อยบาทถ้วน)

โอนลดจากแผนงาน บริหารงานทั่วไป งานบริหารงานคลัง หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายอื่น โครงการจัดทำแผนที่ภาษีและทะเบียนทรัพย์สิน เป็นเงิน 3,900 บาท(สามพันเก้าร้อยบาทถ้วน)

**มติที่ประชุม** พิจารณาแล้วมีมติเป็นเอกฉันท์อนุมัติโอนงบประมาณไปตั้งจ่ายเป็นรายการใหม่  
 สำหรับจัดซื้อครุภัณฑ์สำนักงานเก้าอี้พนักพิงสูง ตามที่เสนอมาได้ภายใน  
 วงเงินงบประมาณ 3,900 บาท(สามพันเก้าร้อยบาทถ้วน)

* 1. **ญัตติ “การพิจารณาโอนงบประมาณไปตั้งจ่ายเป็นรายการใหม่สำหรับซ่อมแซมครุภัณฑ์รถบรรทุกขยะ"**

**ประธาน**  ขอให้นายกเทศมนตรีและผู้ที่เกี่ยวข้องชี้แจงต่อที่ประชุม

**นายกเทศมนตรี** ชี้แจงว่าด้วยรถบรรทุกขยะของเทศบาลตำบลคลองยาง ได้ใช้งานมาเป็นเวลานาน ในส่วนของตู้คอนเทนเนอร์เก็บขยะ บริเวณพื้นท้องตู้มีสภาพชำรุดเป็นสนิม มีรอยรั่วเป็นบริเวณกว้าง มีหลายจุดเมื่อไปเก็บขยะในหมู่บ้านต่างๆเมื่อเก็บขยะแล้วไฮโดรริกจะบีบอัดขยะที่เก็บขึ้นไปในรถ ในส่วนนี้จะมีน้ำขยะไหลออกมาจากรอยรั่วใต้พื้นท้องตู้ลงสู่ถนนนำมาซึ่งความสกปรกไปยังหมู่บ้านต่างๆ จำเป็นต้องได้รับการแห้ไขโดยเปลี่ยนแผ่นเหล็กในส่วนที่ชำรุด(คือส่วนพื้นท้องทั้งแผ่น)

จึงขออนุมัติต่อที่ประชุมพิจารณาโอนงบประมาณไปตั้งจ่ายเป็นรายการใหม่ในแผนงานสาธารณสุข งานบริหารทั่วไปเกี่ยวกับสาธารณสุข หมวดค่าครุภัณฑ์ ประเภทค่าบำรุงรักษาและปรับปรุงครุภัณฑ์(รายจ่ายเพื่อซ่อมแซมบำรุงรักษาโครงสร้างของครุภัณฑ์ขนาดใหญ่ซึ่งไม่รวมถึงค่าซ่อมบำรุงตามปกติหรือค่าซ่อมกลาง) จำนวนเงิน 110,000 บาท(หนึ่งแสนบาทถ้วน) โอนลดจากแผนงานสาธารณสุข งานบริหารทั่วไปเกี่ยวกับสาธารณสุข หมวดเงินเดือน ประเภทเงินเดือนข้าราชการ หรือพนักงานส่วนท้องถิ่น จำนวนเงิน 110,000 บาท(หนึ่งแสนหนึ่งหมื่นบาทถ้วน)

**มติที่ประชุม** พิจารณาแล้วมีมติอนุมัติให้โอนงบประมาณไปตั้งจ่ายเป็นรายการใหม่ค่าซ่อมแซม  
 ปรับปรุงรักษาตู้เก็บขยะรถยนต์บรรทุกได้ตามที่เสนอมา

**3.9 ญัตติ “การพิจารณาจ่ายขาดเงินสะสมสำหรับซ่อมแซมถนนลาดยาง(กลบหลุมบ่อ)สายดงพริกแจว หมู่ 6”**

**ประธาน**  ขอให้นายกเทศมนตรีและผู้ที่เกี่ยวข้องชี้แจงต่อที่ประชุม

**นายกเทศมนตรี** ชี้แจงว่าด้วยได้รับการร้องเรียนจากราษฏรหมู่ที่ 6 บ้านไผ่ตะล่อม ว่าถนนลาดยางสายดงพริกแจว หมู่ที่ 6 บ้านไผ่ตะล่อม ขณะนี้มีสภาพชำรุดทรุดโทรมเป็นหลุมเป็นบ่อ เป็นระยะทางยาว เนื่องจากสภาพถนนเช่นนี้ถือได้ว่าไม่อยู่ในสภาพพร้อมใช้งานประชาชนไม่ได้รับความสะดวกในการสัญจรไปมาและอาจเกิดภยันตรายต่อประชาชนขึ้นได้ หากขับขี่ยานพาหนะด้วยความรวดเร็ว  
อีกทั้งเทศบาลอาจต้องรับผิดชอบทางละเมิดขึ้นได้หากประชาชนที่สัญจรไปมาเกิดภยันตรายขึ้นและเนื่องจากไม่บำรุงดูแลรักษาถนนที่อยู่ในความรับผิดชอบของตนเอง  
ด้วยเหตุที่งบประมาณรายจ่ายประจำปีงบประมาณ พ.ศ.2565 มีความตึงตัวหลังจากที่ได้เคยโอนงบประมาณไปตั้งจ่ายใหม่หลายรายการแล้ว จำนวนเงินที่จะซ่อมแซมถนนในครั้งนี้มีจำนวนมากเกินกว่าที่จะโอนเปลี่ยนแปลงงบประมาณได้ และโดยที่เงินสะสม ณ ปัจจุบันนี้ มีเหลืออยู่จำนวน 9,587,380.24 บาท(เก้าล้านห้าแสนแปดหมื่นเจ็ดพันสามร้อยแปดสิบบาทยี่สิบสี่สตางค์) แต่จำเป็นจะต้องกันเงินสะสมเป็นค่าใช้จ่ายบุคลากรไม่น้อยกว่า 3 เดือน และกันไว้อีกร้อยละ 10 ของงบประมาณ 2565 รวมเป็นเงินที่ต้องกันไว้ 9,100,000 บาท(เก้าล้านหนึ่งแสนบาทถ้วน) เหลือนำไปใช้จ่ายได้อีก 487,380.24 บาท(สี่แสนแปดหมื่นเจ็ดพันสามร้อยแปดสิบบาทยี่สิบสี่สตางค์) ซึ่งไม่เพียงพอต่อการจัดทำบริการสาธารณะในครั้งนี้  
จึงขออนุมัติต่อที่ประชุมพิจารณาจ่ายขาดเงินสะสม จำนวน 190,000 บาท(หนึ่งแสนเก้าหมื่นบาทถ้วน) สำหรับซ่อมแซมถนนลาดยางสายดงพริกแจว หมู่ที่ 6 รายละเอียดปรากฎตามเอกสารแสดงค่างานและแผนผังการซ่อมแซมที่ได้สำเนาแจกจ่ายให้สมาชิกทุกท่านไว้ประกอบการพิจารณาแล้ว

**มติที่ประชุม** พิจารณาแล้วมีมติอนุมัติให้จ่ายขาดเงินสะสมสำหรับซ่อมแซมถนนลาดยางสายดงพริกแจว หมู่ที่ 6 ตามที่เสนอมาได้ ภายในเงินงบประมาณ 190,000(หนึ่งแสนเก้าหมื่นบาทถ้วน)

**ระเบียบวาระที่ 4 เรื่องอื่นๆ**-ไม่มี-

**ประธาน** สอบถามในที่ประชุมว่าจะมีสมาชิกท่านใดเสนอเรื่องอันใดเพิ่มเติมอีกหรือไม่ หากไม่มีกระผมขอนัดประชุมสภาเทศบาลตำบลคลองยางครั้งต่อไปในวันที่ 24 มิถุนายน 2565 เวลา 13.30 น. ณ ห้องประชุมสภาเทศบาลตำบลคลองยาง

**มติที่ประชุม** รับทราบ

**เลิกประชุมเวลา** 12.00 น.

ลงชื่อ นายพเยาว์ สีหว้าสะโสม ผู้จดบันทึกรายงานการประชุม

(นายพเยาว์ สีหว้าสะโสม)

ตำแหน่ง รองปลัดเทศบาลตำบลคลองยาง